**Všetkým záujemcom**

Váš list číslo / zo dňa Naše číslo Vybavuje / linka Banská Bystrica

 16.11.2021 4513/2021/150 Ing. Ondríková 22.11.2021

**Vec: Vysvetlenie súťažných podkladov č. 1**

 Verejný obstarávateľ LESY Slovenskej republiky, štátny podnik obdržal dňa 08.04.2020 prostredníctvom komunikačného rozhrania systému JOSEPHINE žiadosť o vysvetlenie súťažných podkladov od jedného zo záujemcov v rámci verejnej súťaže na predmet zákazky **„Stravné a nápojové poukážky 2022-2023“,** ktorá bola vyhlásená oznámením o vyhlásení verejného obstarávania uverejneným v Úradnom vestníku Európskej únie zo dňa 12.11.2021 pod číslom 2021/S 220-578557 a dňa 15.11.2021 vo Vestníku verejného obstarávania vedeného Úradom pre verejné obstarávanie č.265/2021 pod značkou 56361 – MSS.

Verejný obstarávateľ podáva podľa § 48 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) nasledovné vysvetlenie súťažných podkladov:

**Otázka č.1**

*Dobrý deň,týmto si Vás dovoľujeme požiadať o vysvetlenie / opravu súťažných podkladov a oznámenia. Verejný obstarávateľ v prvej vete bodu 17.1Časti A. súťažných podkladov stanovil, že "Lehota viazanosti ponúk je 12 mesiacov od uplynutia lehoty na predkladanie ponúk...." a zároveň rovnakú informáciu uviedol v bode IV.2.6 Oznámenia o vyhlásení verejného obstarávania "Maximálna lehota, počas ktorej sú ponuky uchádzačov viazané Trvanie v mesiacoch: 12".*

*Z dôvodu že verejný obstarávateľ stanovil lehotu viazanosti v mesiacoch, a to odo dňa uplynutia lehoty na predkladanie ponúk, znamená to, že každé predĺženie lehoty na predkladanie ponúk spôsobí aj automatické predĺženie lehoty viazanosti ponúk, čo pre záujemcov môže spôsobiť značný problém, a to vo vzťahu k zloženiu zábezpeky formou bankovej záruky, keďže vybavenie bankovej záruky, resp. jej prípadná zmena (v tomto prípade zmena lehoty platnosti) nie je vecou ktorú možno vybaviť v banke na počkanie. Z uvedeného dôvodu si Vás týmto dovoľujeme požiadať o zmenu lehoty viazanosti tak, aby bola stanovená pevným dátumom, ktorý sa v prípade predĺženia lehoty na predkladanie ponúk nebude meniť.*

*V tejto súvislosti poukazujeme aj na metodické usmernenie ÚVO č. 2958-5000/2021.*

*Ďakujeme*

**Odpoveď verejného obstarávateľa:**

Verejný obstarávateľ upravil súťažné podklady a oznámenie o vyhlásení verejného obstarávania na presný dátum 9.12.2022 nasledovne:

V prvej vete bodu 17.1 Časti A. súťažných podkladov stanovil, že "Lehota viazanosti ponúk je do 9.12.2022" a zároveň rovnakú informáciu opravil Oznámením o dodatočných informáciách, informáciách o neukončenom konaní alebo korigende a uviedol v bode IV.2.6 Oznámenia o vyhlásení verejného obstarávania " Ponuka musí byť platná do 9.12.2022".